आयात शुल्क बढ़ने से घटा इंपोर्ट दिसंबर में खाद्य तेल आयात घटने की सबसे बड़ी वजह सरकार की तरफ से आयात पर बढ़ाया गया आयात शुल्क है, केंद्र सरकार ने 17 नवंबर को खाद्य तेल पर आयात शुल्क में 12.5 प्रतिशत से लेकर 15 प्रतिशत तक की बढ़ोतरी लागू कर दी है, सरकार का मकसद है कि आयात शुल्क बढ़ाकर घरेलू स्तर पर तिलहन के दाम को बढ़ाया जाए ताकि किसानों को उनकी फसल का अच्छा भाव मिल सके।
देश में खपत होने वाले कुल खाद्य तेल का करीब 60-65 प्रतिशत हिस्सा विदेशों से आयात करना पड़ता है, ऐसे में आयात में गिरावट आएगी तो घरेलू स्तर पर सप्लाई प्रभावित होगी जिससे खाने के तेल की कीमतों में बढ़ोतरी की आशंका बढ़ गई है। अक्टूबर में खत्म हुए ऑयल वर्ष 2016-17 के दौरान देश में 150 लाख टन से ज्यादा खाने का तेल आयात हुआ है।